text: اس موقع پر تقریر کرتے ہوئے وزیر موصوف نے کہا کہ اس ڈیجیٹل لائبریری کو قوم کے نام وقف کرنے کے ساتھ ہی ڈیجیٹل انڈیا کے ایک نئے دور کا آغاز ہو گیا ہے ۔ انہوں نے کہا کہ معلومات کے وسائل سے بھر پور یہ نیشنل ڈیجیٹل لائبریر ی ہفتے کے ساتوں دن چوبیس گھنٹے انٹر نیٹ کی وساطت سے ہر شخص کے لئے دستیاب ہے اور یہ ڈیجیٹل انڈیا کو فعال بنانے کے مقصد سے تیار کی گئی ہے ۔انہوں نے کہا کہ کوئی بھی کہیں سے بھی کسی بھی وقت ڈیجیٹل لائبریری سے مفت استفادہ کر سکتا ہے اور وہ حکومت کے عہد ’’ پڑھے بھارت بڑھے بھارت ‘‘ میں عظیم تعاون کرے گا ۔